
FLORES HISTORIARUM, iii. p. 90. Praecepit rex saecularium
militum bona taxari et fisco regio decimari. Mercatoribus
quidem et in burgo morantibus indixit senarium denarium
a cunctis quae possiderent sibi solvi.

A. D. 1295. FLORES HISTORIARUM, iii. pp. 95,283. In vigilia
Sancti Andreae Apostoli, citatis clero, magnatibus, et populo
apud Westmonasterium, ad ^ tuitionem patriae petiit rex
iterum sibi subsidium exhiberi. Et concessa est ei undecima
pars a quibus anno praeterito decima solvebatur ; de quibus
vero sexta, tune septima est collata. Porro archiepiscopus
Cantuariensis, indulta sibi conferendi cum siiffraganeis suis
super hac re licentia, unanimi assensu offerebat regi decimam
ecclesiasticorurn bonorum. Qua et oblata scd minime admissa,
redierunt iterum episcopi super his tractaturi. Cernens igitur
rex eorumconstantiam,misit ad eosquinquagenarium, magnum
videlicet justitiarium de banco, et eos qui sub eo fuerant, qui
dixerunt ' Episcopi, haec dicit rex: " oblatum vestrum neque
accepto neque acceptabo," sed festinanter descendite volun-
tatem ejus supplendo, saltern quartam partcm vel tertiam
concedendo/ Helias autem noster archiepiscopus cum clero
de loco suo non descendit. . . . Interim misit rex alium quin-
quagenarium cancellariae suae et eos qui sub ipso crant:
petierunt et hi quae praedestinati poscebant. At in omnibus
his non est clerus motus a proposito suo, scd quoniam prae-
concesserant decimam iterum obtulerunt. Videns ergo rex
suam petitionem vires cleri excedere, nolens eos contristare,
in crastino Conceptionis Beatae Mariae eorum gratum accep-
tavit oblatum.

PATENT ROLLS, Dec. 4. Comites, barones, milites et alii de
regno nostrp in subsidium guerrae nostrae . . . liberaliter fece-
runt undecimam de omnibus bonis suis mobilibus ; et cives,
burgenses et alii probi homines de dominicis nostris civitatibus
et burgis ejusdem regni septimam de omnibus bonis suis
mobilibus, exceptis his quae in decima ultima nobis concessa
excipiebantur, nobis curialiter concesserint. . . .

A.D. 1296. ANN. TRIVET, p. 352. Rex Angliae profectus
in Angliam apud Sanctum Edmundum parliamcntum tcnuit
in crastino Animarum, in quo a civitatibus et burgis concessa
est regi octava, a populo vero reliquo duodecima pars bonorum.
Clerus ob constitutionem Bpnifacii papae hoc anno cditam
(sc. litteras papae: Clericis laicos* Feb. 24, 1296), quae